
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 853 


16 Νοεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της αριθμ. ΔΙΔΑΔ/Φ.12/17- 
7/οικ.15165/27.5.1994 (ΦΕΚ 395/Β/27.5.1994) 
απόφασης «Καθορισμός αποδοχών των μελών του 
Ανωτάτου Συμβουλίου Επιλογής Προσωπικού 
(ΑΣΕΠ)». -I 

Τροποποίηση της 51240/21.9.90 υπουργικής απόφα¬ 
σης «Σύσταση και συγκρότηση των Περιφερειακών 
Γνωμοδοτικών Επιτροπών του άρθρου 8 του Ν. 
1892/1990 και καθορισμός της διαδικασίας λει¬ 
τουργίας τους» όπως ισχύει . 2 

Εκχώρηση δικαιώματος υπογραφής του Ν. 1892/90 
και του Ν. 1262/82, στους Γενικούς Γραμματείς 
των Περιφερειών, στον Διοικητή της Αγροτικής 
Τράπεζας και στον Πρόεδρο του ΕΟΜΜΕΧ, και 
αποκέντρωση των διαδικασιών εκταμίευσης της 
επιχορήγησης και επιδότησης επιτοκίου. 3 

Τροποποίηση και συμπλήρωση της υπ’ αριθ. 22352/ 
8.1.91 απόφασης του Υπουργού Εθνικής Οικονομίας 
«Στοιχεία αξιολόγησης επενδύσεων, βαθμολόγηση και 
τρόπος λειτουργίας - εφαρμογής των κριτηρίων υπα¬ 
γωγής επενδύσεων του πρωτογενή τομέα, στις διατά¬ 
ξεις του Ν. 1892/90», όπως ισχύει .4 

Τροποποίηση και συμπλήρωση της αριθ. 22488/9.1.91 
απόφασης του Υπουργού Εθνικής Οικονομίας «Στοι¬ 
χεία αξιολόγησης επενδύσεων, βαθμολόγηση και τρό¬ 
πος λειτουργίας - εφαρμογής των κριτηρίων υπαγωγής 
τουριστικών επενδύσεων στις διατάξεις του Ν. 1892/ 


90» (ΦΕΚ 30Β/91) όπως ισχύει. 5 

Αναπροσαρμογή των ορίων που προβλέπονται στην 
παράγραφο 3 του άρθρου 1 του Ν. 1892/90, για ορι¬ 
σμένες κατηγορίες επενδύσεων. 6 

Εκχώρηση αρμοδιοτήτων στο Δ.Σ. της ΚΣΟΤ. 7 

Σύσταση προσωρινής θέσης κλάδου ΔΕ εισπρακτόρων 
στο Επιμελητήριο Αρτας . 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΑΔ/Φ. 12/181/31027 ( 1 ) 

Τροποποίηση της αριθμ. ΔΙΔΑΔ/Φ.12/177/οικ.15165/ 

27.5.1994 (ΦΕΚ 395/Β/27.5.1994) απόφασης «Κα¬ 
θορισμός αποδοχών των μελών του Ανωτάτου Συμβου¬ 
λίου Επιλογής Προσωπικού (ΑΣΕΠ)». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: 

α) Της παρ. 6, εδάφιο δεύτερο, του άρθρου 4 του Ν. 
2190/1994 (ΦΕΚ 28 Α'), όπως τροποποιήθηκε με την 
παρ. 2 του άρθρου 64 του Ν. 2214/1994 (ΦΕΚ 75 Α'). 

β) Του άρθρου 40 του Ν. 849/1978 (ΦΕΚ 232 Α'), όπως 
αυτό συμπληρώθηκε με το άρθρο 8 του Ν. 2129/1993 
(ΦΕΚ 57 Α'). 

γ) Το άρθρου 27 του Ν. 2081 /1992 (ΦΕΚ 154 Α') με το 
οποίο προστέθηκε άρθρο 29Α στο Ν. 1558/1985. 

2. Την προκαλούμενη σε βάρος του κρατικού προϋπο¬ 
λογισμού δαπάνη 111.172 δρχ. ετησίως, η οποία για το 
έτος 1994 περιορίζεται σε 64.848 δρχ. που θα καλυφθεί 
από τις εγγεγραμμένες πιστώσεις στον ειδικό φορέα 
05160 με ΚΑΕ 0226, αποφασίζουμε: 

Άρθρο μόνο 

1. Αντικαθιστούμε την περίπτωση (4) της παρ. Ια του 
άρθρου 2 της αριθμ. ΔΙΔΑΔ/Φ.12/177/οικ.15165/ 
27.5.1994 (ΦΕΚ 395/Β/27.5.94) απόφασής μας ως ακο¬ 
λούθως: 

«(4) μεταπτυχιακών σπουδών, κατά τα οριζόμενα στο 
άρθρο 12 παρ. 1 και 2 του Ν. 1505/1984, όπως τροποποι¬ 
ήθηκε με το άρθρο 5 του Ν. 1810/1988, υπολογιζόμενο 
στο βασικό μισθό του Μ.Κ. 23». 

2. Η ισχύς της απόφασης αυτής αρχίζει από 5 Απριλίου 
1994 που ίσχυσε η τροποποιούμενη. 










7956 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 4 Νοεμβρίου 1994 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α. ΠΕΠΟΝΗΣ Α. ΠΑΠΑΔΟΠΟΥΛΟΣ 

-♦- 

Αριθ. 43323 (2) 

Τροποποίηση της 51240/21.9.90 υπουργικής απόφασης 
«Σύσταση και συγκρότηση των Περιφερειακών Γνωμο- 
δοτικών Επιτροπών του άρθρου 8 του Ν. 1892/1990 
και καθορισμός της διαδικασίας λειτουργίας τους» 
όπως ισχύει. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α' το οποίο προστέθηκε με το άρθρο 
27 του Ν. 2081/1992. 

β. Του Ν. 1892/90 «Για τον εκσυγχρονισμό και την ανά¬ 
πτυξη και άλλες διατάξεις», όπως ισχύει. 

γ. Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (ΦΕΚ 55/τ.Α'/14.4.1993). 

2. Την αριθ. ΥΠ 79/18.5.1994 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας» (ΦΕΚ 364/τ.Β'/18.5. 
1994). 

3. Την αριθ. 51240/21.9.1994 υπουργική απόφαση για 
τη «Σύσταση και συγκρότηση της Κεντρικής Γνωμοδοτι- 
κής Επιτροπής του άρθρου 8 του Ν. 1892/90 και καθορι¬ 
σμός της διαδικασίας λειτουργίας της» (ΦΕΚ 628/Β/ 
1.10.90), όπως ισχύει, αποφασίζουμε: 

Το άρθρο 1 της 51240/21.9.90 υπουργικής απόφασης, 
όπως ισχύει, αντικαθίσταται ως εξής: 

«Άρθρο 1 

Συστήνονται: α) στις έδρες των Γενικών Γραμματειών 
Περιφερειών, και β) στην έδρα του Ν. Δωδεκανήσου, Πε¬ 
ριφερειακές Γνωμοδοτικές Επιτροπές τα μέλη των 
οποίων αποτελούνται από Προϊσταμένους ή και άλλους 
υπαλλήλους των οικείων Δ/νσεων ή και Γ ραφείων Περιφε¬ 
ρειακής Ανάπτυξης, εκπροσώπους των συναρμοδίων Πε¬ 
ριφερειακών Υπηρεσιών των Υπουργείων Γεωργίας και 
Βιομηχανίας, Ενέργειας και Τεχνολογίας, εκπρόσωπο του 
Υπουργείου Τουρισμού ή του ΕΟΤ, εκπροσώπους των 
Τραπεζών ΕΤΒΑ, ΑΤΕ, Εθνικής Τ.Ε., Εμπορικής Τ.Ε. και 
Ιονικής Τ.Ε., έναν ειδικό εμπειρογνώμονα σε θέματα 
επενδύσεων, έναν εκπρόσωπο του Εμπορικού και Βιομη¬ 
χανικού Επιμελητηρίου της Ελλάδας της έδρας της οι¬ 
κείας Περιφέρειας και έναν εκπρόσωπο του Οικονομικού 
Επιμελητηρίου Ελλάδας της έδρας της οικείας Περιφέ¬ 
ρειας, ειδικούς σε θέματα επενδύσεων. Σε περίπτωση 
που ορισμένοι φορείς δεν υπάρχουν στην έδρα της Περι¬ 
φέρειας ή παρ’ ό,τι υπάρχουν δεν έχουν τη δυνατότητα να 
ορίσουν εκπροσώπους τους, ή Γνωμοδοτική Επιτροπή θα 
συγκροτείται από εκπροσώπους των φορέων αυτών που 
εδρεύουν σε άλλους νομούς της Περιφέρειας, με κριτήριο 
προτεραιότητας το μέγεθος του πληθυσμού των νομών. 
Εάν τέλος δεν υφίστανται τέτοιοι φορείς σε κανένα 


νομό της Περιφέρειας ή και εάν υφίστανται, δεν έχουν τη 
δυνατότητα ορισμού εκπροσώπων, η Επιτροπή θα συ¬ 
γκροτείται από εκπροσώπους των υπολοίπων φορέων. 

Κάθε Περιφερειακής Γνωμοδοτικής Επιτροπής προε¬ 
δρεύει ο Γ ενικός Γ ραμματέας της Περιφέρειας αναπλη- 
ρούμενος σε περίπτωση απουσίας ή κωλύματος από το 
νόμιμο αναπληρωτή του. 

Ο Γ ενικός Γ ραμματέας της Περιφέρειας Νοτίου Αιγαίου 
προεδρεύει επίσης στην Περιφερειακή Γ νωμοδοτική Επι¬ 
τροπή Δωδεκανήσου αναπληρούμενος σε περίπτωση 
απουσίας ή κωλύματος από το νόμιμο αναπληρωτή του. 

Στα μέλη και τους εισηγητές των παραπάνω επιτροπών, 
εφαρμόζονται οι διατάξεις των άρθρων 6 και επόμενα περί 
υποβολής δηλώσεων της περιουσιακής τους κατάστασης 
του Ν. 1738/87». 

Άρθρο 2 

Το άρθρο 2 της 51.240/21.9.90 υπουργικής απόφα¬ 
σης, όπως ισχύει, αντικαθίσταται ως εξής: 

1. Έργο κάθε Περιφερειακής Γνωμοδοτικής Επιτροπής 
είναι η γνωμοδότηση: 

α. Για τη βιωσιμότητα των υποβαλλομένων στο εξής για 
υπαγωγή στις διατάξεις του Ν. 1892/90 παραγωγικών 
επενδύσεων ύψους μέχρι των 500.000.000 δρχ. και προ- 
κειμένου για τη Γνωμοδοτική Επιτροπή Ανατολικής Μακε¬ 
δονίας και Θράκης, παραγωγικών επενδύσεων ύψους μέ¬ 
χρι 2,5 δισ. δρχ., με βάση τα κριτήρια 1 έως και 3 της παρα¬ 
γράφου 2 του άρθρου 7 τουιδίου νόμου, εφόσον οι επεν¬ 
δύσεις αυτές πραγματοποιούνται στα διοικητικά όρια της 
οικείας περιφέρειας ή του νομού αντίστοιχα, πλην εκείνων 
που σύμφωνα με τον ίδιο νόμο και τις σχετικές υπουργικές 
αποφάσεις ανήκουν στην αρμοδιότητα της ΑΤΕ ή του 
ΕΟΜΜΕΧ. 

β. Γ ια την υπαγωγή ή μη στις διατάξεις του Ν. 1892/90 
των επενδύσεων του προηγουμένου εδαφίου που κρίθη- 
καν βιώσιμες και μέχρι την κάλυψη των ποσών επιχορήγη¬ 
σης της απόφασης της παραγράφου 8 του άρθρου 6 του 
ιδίου νόμου, με βάση τα κριτήρια 4 έως και 11 της παρ. 2 
του άρθρου 7 του νόμου αυτού. 

γ. Γ ια αιτήματα της τροποποίησης όρων των εγκριτικών 
πράξεων ή την ανάκλησή τους των επενδύσεων των προη¬ 
γουμένων εδαφίων καθώς και των επενδύσεων του Ν. 
1892/90 που έχουν, μέχρι την έκδοση της παρούσας από¬ 
φασης, εξεταστεί από τις οικείες Διευθύνσεις ή Γ ραφεία 
Περιφερειακής Ανάπτυξης. Επίσης για αιτήματα τροπο¬ 
ποίησης όρων των εγκριτικών πράξεων επενδύσεων του 
Ν. 1262/82 ή την ανάκλησή τους εφόσον οι φάκελοι των 
επενδύσεων αυτών βρίσκονται στις οικείες Διευθύνσεις ή 
Γ ραφεία Περιφερειακής Ανάπτυξης και μέχρι την έκδοση 
της παρούσας απόφασης οι επενδύσεις εξετάζονται από 
αυτές. 

δ. Γ ια αιτήματα που αφορούν στην έκδοση αποφάσεων 
ολοκλήρωσης καθώς και έναρξης της παραγωγικής λει¬ 
τουργίας επενδύσεων που έχουν υπαχθεί στις διατάξεις 
του Ν. 1892/90, εφόσον οι επενδύσεις αυτές έχουν εξε- 
τασθεί από την οικεία Διεύθυνση ή Γ ραφείο Περιφερεια¬ 
κής Ανάπτυξης. 

ε. Γ ια αιτήματα που αφορούν στην έκδοση αποφάσεων 
ολοκλήρωσης επενδύσεων που έχουν υπαχθεί στις διατά¬ 
ξεις του Ν. 1262/82, εφόσον οι φάκελοι των επενδύσεων 
αυτών βρίσκονται στις οικείες Διευθύνσεις ή Γ ραφεία Πε¬ 
ριφερειακής Ανάπτυξης και μέχρι την έκδοση της παρού- 

σας απόφασης οι επενδύσεις εξετάζονται από αυτές. 

στ. Για αιτήματα που αφορούν στην παροχή προηγούμε¬ 
νης έγκρισης καθώς για την επιβολή μερικής ή ολικής επι¬ 
στροφής της επιχορήγησης και επιδότησης επιτοκίου, 
σύμφωνα με την παράγραφο 1 του άρθρου 18 του Ν. 
1892/90 όπως ισχύει, εφόσον οι επενδύσεις αυτές έχουν 
εξετασθεί από την οικεία Διεύθυνση ή Γραφείο Περιφε¬ 
ρειακής Ανάπτυξης. Επίσης για αιτήματα ή θέματα της 
ίδιας ως άνω κατηγορίας, σύμφωνα με το άρθρο 20 του Ν. 
1262/82, των επενδύσεων που έχουν υπαχθεί στο Ν. 
1262/82, εφόσον οι φάκελοι επενδύσεων αυτών βρίσκο¬ 
νται στις οικείες Διευθύνσεις ή Γραφεία Περιφερειακής 
Ανάπτυξης και μέχρι την έκδοση της παρούσας απόφασης 
οι επενδύσεις εξετάζονται από αυτές. 

ζ. Γία την εφαρμογή των κυρώσεων που προβλέπονται 
από τον Ν. 1892/90 σε περιπτώσεις μη τήρησης των όρων 
και προϋποθέσεων της εγκριτικής πράξης και γενικότερα 
των διατάξεων του νόμου αυτού, εφόσον οι συγκεκριμέ¬ 
νες επενδύσεις έχουν εξετασθεί από την οικεία Διεύ¬ 
θυνση ή Γ ραφείο Περιφερειακής Ανάπτυξης. Επίσης για 
την εφαρμογή, στις επενδύσεις που έχουν υπαχθεί στο Ν. 

1262/82, των κυρώσεων που προβλέπονται από το Ν. 

1262/82 στις ίδιες ως άνω περιπτώσεις, εφόσον οι φάκε¬ 
λοι των επενδύσεων αυτών βρίσκονται στις οικείες Διευ¬ 
θύνσεις ή Γ ραφεία Περιφερειακής Ανάπτυξης και μέχρι 
την έκδοση της παρούσας απόφασης οι επενδύσεις εξε¬ 
τάζονται από αυτές. 

2. Προκειμένου η Γνωμοδοτική Επιτροπή να διατυπώσει 
τη γνώμη της στις περιπτώσεις α και β της προηγουμένης 
παραγράφου, εξετάζει τις αιτήσεις υπαγωγής επενδύ¬ 
σεων που υποβάλλονται σε κάθε περίοδο υποβολής ομα- 
δοποιημένες στο σύνολό τους κατά τομέα δραστηριότη¬ 
τας ή και κλάδο, κατόπιν αιτιολογημένης εισήγησης της 
Υπηρεσίας. 

Η ομαδοποιημένη εξέταση κατά κλάδο γίνεται μόνο στις 
περιπτώσεις που για το συγκεκριμένο κλάδο έχει καθορι- 
σθεί ποσό ενίσχυσης σύμφωνα με την απόφαση της παρα¬ 
γράφου 8 του άρθρου 6 του Ν. 1892/90». 

Αρθρο 3 

Το άρθρο 4 της 51240/21.9.90 υπουργικής απόφασης, 
όπως ισχύει, αντικαθίσταται ως εξής: 

« Αρθρο 4 

Οι συνεδριάσεις της κάθε Επιτροπής θα γίνονται στο 
κατάστημα της Διεύθυνσης Περιφερειακής Ανάπτυξης ή 
του Γραφείου Περιφερειακής Ανάπτυξης Δωδεκανήσου, 
προκειμένου για τη Γνωμοδοτική Επιτροπή Δωδεκανή¬ 
σου, ή σε άλλο κατάστημα που κρίνεται πρόσφορο από 
τον Πρόεδρο της Γνωμοδοτικής Επιτροπής, μετά από έγ¬ 
γραφη πρόσκληση των μελών από τον Πρόεδρο, οποιαδή¬ 
ποτε εργάσιμη ημέρα και πέρα από το ωράριο των Δημο¬ 
σίων Υπηρεσιών. 

Η κάθε Επιτροπή γνωμοδοτεί για αιτήσεις που παραπέ- 
μπονται από τις Υπηρεσίες των Ιδιωτικών Επενδύσεων της 
οικείας Διεύθυνσης ή Γ ραφείου Περιφερειακής Ανάπτυ¬ 
ξης, οι οποίες συνοδεύονται από όλα τα σχετικά δικαιολο- 
γητικά τους και από πλήρη εισηγητικά σημειώματα. 

Από τα θέματα που είναι έτοιμα να εισαχθούν στην Επι¬ 
τροπή για συζήτηση, καταρτίζεται η ημερήσια διάταξη, η 
οποία κοινοποιείται στα μέλη μαζί με τα εισηγητικά σημει¬ 
ώματα των υπηρεσιών, με μέριμνα του Γραμματέα. 


Ο Γραμματέας της κάθε Επιτροπής θα τηρεί πρακτικά 
των συζητήσεων των θεμάτων κάθε συνεδρίασης. Τα πρα¬ 
κτικά υπογράφονται από τον Πρόεδρο και τον Γραμματέα 
της Επιτροπής. Ο Γραμματέας μεριμνά για την κοινοποί¬ 
ηση των πρακτικών στις Υπηρεσίες Ιδιωτικών Επενδύ¬ 
σεων για τις περαιτέρω ενέργειες και έκδοση των σχετι¬ 
κών αποφάσεων. 

Μια σειρά επικυρωμένων πρακτικών τηρείται στο αρχείο 
της Γραμματείας στο βιβλίο πρακτικών. 

Η κάθε Γνωμοδοτική Επιτροπή βρίσκεται σε απαρτία 
όταν είναι παρόντες ο Πρόεδρος ή αναπληρωτής τους και 
τα μισά τουλάχιστον από τα υπόλοιπα μέλη της Επιτροπής 
σύμφωνα με τη συγκρότησή της που γίνεται στο επόμενο 
άρθρο και αποφασίζει κατά πλειοψηφία. 

Σε περίπτωση ισοψηφίας υπερισχύει η ψήφος του Προ¬ 
έδρου». 

Άρθρο 4 

Από το άρθρο 5 της 51240/21.9.90 υπουργικής από¬ 
φασης καταργούνται οι περιπτώσεις ΙΔ και ΙΕ. 

Άρθρο 5 

Κατά τα λοιπά ισχύουν οι διατάξεις της 51240/21.9.90 
υπουργικής απόφασης. 

Άρθρο 6 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του κρατικού προϋπολογι¬ 
σμού. 

Άρθρο 7 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
τής Κυβερνήσεως. 

Αθήνα, 8 Νοεμβρίου 1994 

Ο ΛΝΛΠΛ. ΥΠΟΥΡΓΟΣ 

Γ. ΡΩΜΑΙΟΣ 
-♦- 

Αριθ. 43326 (3) 

Εκχώρηση δικαιώματος υπογραφής του Ν. 1892/90 και 
του Ν. 1262/82, στους Γενικούς Γραμματείς των Περι¬ 
φερειών, στον Διοικητή της Αγροτικής Τράπεζας και 
στον Πρόεδρο του ΕΟΜΜΕΧ, και αποκέντρωση των 
διαδικασιών εκταμίευσης της επιχορήγησης και επιδό¬ 
τησης επιτοκίου. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1892/90, «Για τον εκσυγχρονι¬ 
σμό και την ανάπτυξη και άλλες διατάξεις», όπως ισχύει 
και ειδικότερα τα άρθρα 1 έως και 23 αυτού. 

2. Τις διατάξεις του Ν. 1262/82 «Για την παροχή κινή¬ 
τρων ενίσχυσης της οικονομικής και περιφερειακής ανά¬ 
πτυξης της χώρας» όπως τροποποιήθηκε μεταγενέ¬ 
στερα. 

3. Το Ν. 1622/1986 (ΦΕΚ 92/τ.Α/14.7.1986) «Τοπική 
Αυτοδιοίκηση - Περιφερειακή Ανάπτυξη και δημοκρατι¬ 
κός προγραμματισμός» όπως ισχύει, και ειδικότερα το άρ¬ 
θρο 68 αυτού. 




7958 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Το Π.Δ. 51 /1987 (ΦΕΚ 26/Τ.Α/6.3.1987) «καθορισμός 
των περιφερειών της χώρας για το σχεδιασμδ προγραμματι¬ 
σμό και συντονισμό της Περιφερειακής Ανάπτυξης». 

5. Το Π.Δ. 333/8.7.1988 (ΦΕΚ 154 Α/13.7.1988) Κα¬ 
θορισμός των Περιφερειών της Χώρας για το σχεδίασμά, 
προγραμματισμό της περιφερειακής Ανάπτυξης. 

6. Την κοινή Υπουργική απόφαση ΔΙΟΝΟΣΕ /948/ 
1.12.1986 «Για τη διαδικασία και τα απαιτούμενα δικαιο- 
λογητικά καταβολής της επιχορήγησης και επιδότησης 
του επιτοκίου του Ν. 1262/82», όπως τροποποιήθηκε. 

7. Το Ν. 1558/1985 «Κυβέρνηση και Κυβερνητικά όρ¬ 
γανα», όπως ισχύει. 

8. Την αρ. ΥΠ 79/18.5.1994 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουρ¬ 
γού Εθν. Οικονομίας» (ΦΕΚ 364/Β/18.5.94). 

9. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο 1 

1. Εκχωρούμε στους Γ ενικούς Γ ραμματείς των Περιφε¬ 
ρειών το δικαίωμα υπογραφής των εγκριτικών αποφάσεων 
και των τροποποιητικών αυτών των αποφάσεων ολοκλή¬ 
ρωσης, των αποφάσεων πιστοποίησης έναρξης της παρα¬ 
γωγικής λειτουργίας, των αποφάσεων ανάκλησης υπαγω¬ 
γής, των αποφάσεων μερικής ή ολικής επιστροφής επιχο¬ 
ρήγησης και επιδότησης επιτοκίου καθώς και των αποφά¬ 
σεων παροχής των εγκρίσεων που προβλέπονται στο άρ¬ 
θρο 18 του Ν. 1892/90, τωνεπενδύσεωντου Ν. 1892/90 
που σύμφωνα με τη σχετική απόφαση του Υπουργού Εθν. 
Οικονομίας εξετάζονται από τις Περιφερειακές Γνωμοδο- 
τικές Επιτροπές του άρθρου 8 του Ν. 1892/90, εφόσον οι 
επενδύσεις αυτές πραγματοποιούνται στα διοικητικά όρια 
των οικείων Περιφερειών. Επίσης εκχωρούμε στους Γ ενι¬ 
κούς Γ ραμματείς των Περιφερειών το δικαίωμα υπογρα¬ 
φής των τροποποιήσεων εγκριτικών αποφάσεων, των 
αποφάσεων ολοκλήρωσης, των αποφάσεων ανάκλησης 
υπαγωγής, των αποφάσεων μερικής ή ολικής επιστροφής 
επιχορήγησης και επιδότησης επιτοκίου καθώς και των 
αποφάσεων μερικής ή ολικής επιστροφής επιχορήγησης 
και επιδότησης επιτοκίου καθώς και των αποφάσεων πα¬ 
ροχής των εγκρίσεων που προβλέπονται στο άρθρο 20 του 
Ν. 1262/82, των επενδύσεων του Ν. 1262/82 οι οποίες 
σύμφωνα με τη σχετική απόφαση του Υπουργού Εθν. Οι¬ 
κονομίας εξετάζονται από τις Περιφερειακές Γνωμοδοτι- 
κές Επιτροπές του άρθρου 8 του Ν. 1892/90. 

Στον Γενικό Γραμματέα της Περιφέρειας Νοτίου Αι¬ 
γαίου εκχωρούμε επίσης το δικαίωμα υπογραφής όλων 
των παραπάνω αποφάσεων των επενδύσεων που πραγμα¬ 
τοποιούνται στα διοικητικά όρια του Ν. Δωδεκανήσου και 
οι οποίες σύμφωνα με τη σχετική απόφαση του Υπουργού 
Εθνικής Οικονομίας, εξετάζονται από την Περιφερειακή 
Γνωμοδοτική Επιτροπή Δωδεκανήσου. 

2. Εκχωρούμε στον Πρόεδρο του ΕΟΜΜΕΧτο δικαίωμα 
υπογραφής των εγκριτικών αποφάσεων και των τροποποι- 
ητικών αυτών των αποφάσεων ολοκλήρωσης, των αποφά¬ 
σεων πιστοποίησης έναρξης της παραγωγικής λειτουρ¬ 
γίας, των αποφάσεων ανάκλησης υπαγωγής, των αποφά¬ 
σεων μερικής ή ολικής επιστροφής επιχορήγησης και επι¬ 
δότησης επιτοκίου, καθώς και των αποφάσεων παροχής 
των εγκρίσεων που προβλέπονται στο άρθρο 18 του Ν. 
1892/90, των επενδύσεων του Ν. 1892/90, που σύμ¬ 
φωνα με τη σχετική απόφαση του Υπουργού Εθν. Οικονο¬ 


μίας εξετάζονται από την Γνωμοδοτική Επιτροπή του 
ΕΟΜΜΕΧ του άρθρου 8 του Ν. 1892/90. Επίσης εκχω¬ 
ρούμε στον Πρόεδρο του ΕΟΜΜΕΧ το δικαίωμα υπογρα¬ 
φής των τροποποιήσεων των εγκριτικών αποφάσεων, των 
αποφάσεων ολοκλήρωσης, των αποφάσεων ανάκλησης 
υπαγωγής, των αποφάσεων μερικής ή ολικής επιστροφής 
επιχορήγησης και επιδότησης επιτοκίου καθώς και των 
αποφάσεων παροχής των εγκρίσεων που προβλέπονται 
στο άρθρο 20 του Ν. 1262/82, των επενδύσεων του Ν. 
1262/82 οι οποίες σύμφωνα με τη σχετική απόφαση του 
Υπουργού Εθνικής Οικονομίας εξετάζονται από την Γνω- 
μοδοτική Επιτροπή του ΕΟΜΜΕΧ του άρθρου 8 του Ν. 
1892/90. 

3. Εκχωρούμε τον Διοικητή της ΑΤΕ, το δικαίωμα υπο¬ 
γραφής των εγκριτικών αποφάσεων και των τροποποιητι- 
κών αυτών, των αποφάσεων ολοκλήρωσης, των αποφά¬ 
σεων πιστοποίησης έναρξης της παραγωγικής λειτουρ¬ 
γίας, των αποφάσεων ανάκλησης υπαγωγής, των αποφά¬ 
σεων μερικής ή ολικής επιστροφής επιχορήγησης και επι¬ 
δότησης επιτοκίου, καθώς και των αποφάσεων παροχής 
των εγκρίσεων που προβλέπονται στο άρθρο 18 του Ν. 
1892/90, των επενδύσεων του Ν. 1892/90 οι οποίες σύμ¬ 
φωνα με τη σχετική απόφαση του Υπουργού Εθν. Οικονο¬ 
μίας εξετάζονται από τη Γνωμοδοτική Επιτροπή της ΑΤΕ 
του άρθρου 8 του Ν. 1892/90. Επίσης εκχωρούμε στον 
Διοικητή της ΑΤΕ το δικαίωμα υπογραφής των τροποποιή¬ 
σεων ανάκλησης υπαγωγής, των αποφάσεων μερικής ή 
ολικής επιστροφής επιχορήγησης και επιδότησης επιτο¬ 
κίου καθώς και των αποφάσεων παροχής των εγκρίσεων 
που προβλέπονται στο άρθρο 20 του Ν. 1262/82, των 
επενδύσεων του Ν. 1262/82, οι οποίες σύμφωνα με τη 
σχετική απόφαση του Υπουργού Εθν. Οικονομίας εξετά¬ 
ζονται από τη Γ νωμοδοτική Επιτροπή της ΑΤΕ του άρθρου 
8 του Ν. 1892/90. 

4. Αντίγραφα όλων των παραπάνω αποφάσεων, καθώς 
και των απορριπτικών αποφάσεων, θα κοινοποιούνται στη 
Κεντρική Υπηρεσία Ιδιωτικών Επενδύσεων του Υπουρ¬ 
γείου Εθνικής Οικονομίας, Δ/νση Έγκρισης και Ελέγχου 
Ιδιωτ. Επενδύσεων τμήμα έγκρισης και στατιστικής παρα¬ 
κολούθησης. 

5. α) Σε περίπτωση απουσίας, κωλύματος ή ελλείψεως 
των Γενικών Γραμματέων περιφερειών τα δικαιώματα 
απορρέουν από την παρούσα απόφαση ασκούνται από 
τους Νομάρχες της έδρας των οικείων Δ/νσεων Περιφε¬ 
ρειακής Ανάπτυξης. Σε περίπτωση απουσίας κωλύματος ή 
ελλείψεως των Νομαρχών τα δικαιώματα αυτά ασκούνται 
από το νόμιμο αναπληρωτή τους. 

β) Σε περίπτωση απουσίας, κωλύματος ή ελλείψεως 
του Προέδρου του ΕΟΜΜΕΧ ή του Διοικητή της ΑΤΕ τα δι¬ 
καιώματα που απορρέουν από την παρούσα απόφαση 
ασκούνται από τους νόμιμους αναπληρωτές τους. 

Άρθρο 2 

«1. Η διενέργεια του οικονομικού ελέγχου και η κατα¬ 
βολή των ενισχύσεων βάσει του Ν. 1892/90 και του Ν. 
1262/82 για τις επενδύσεις που αναφέρεονται στο άρθρο 
1 της παρούσας απόφασης, ανατίθενται στις οικείες Διευ¬ 
θύνσεις Περιφερειακής Ανάπτυξης ή στο γραφείο Περι¬ 
φερειακής Ανάπτυξης Ν. Δωδεκανήσου του Υπουργείου 
Εθνικής Οικονομίας, στον ΕΟΜΜΕΧ και την ΑΤΕ. Η σχε¬ 
τική εντολή έκδοσης επιταγής για την καταβολή των δό¬ 
σεων επιχορήγησης και επιδότησης επιτοκίου θα υπογρά- 

φεται αντίστοιχα από τον κατά περίπτωση αρμόδιο Γεν. 
Γραμματέα Περιφερείς, τον Περιφερειακό Διευθυντή Ν. 
Δωδεκανήσου, τον Πρόεδρο του ΕΟΜΜΕΧ ή τον Διοικητή 
της ΑΤΕ. 

2. Η καταβολή των ενισχύσεων του Ν. 1892/90 και του 
Ν. 1262/82 για τις επενδύσεις αρμοδιότητας της Διεύ¬ 
θυνσης Περιφερειακής Ανάπτυξης Ν. Αιγαίου θα γίνεται, 
μέχρι την οργάνωση υπηρεσίας εκταμιεύσεων και ορισμό 
υπολόγου στη Δ/νση αυτή, από το τμήμα εκταμιεύσεων 
της Δ/νσης Έγκρισης και Ελέγχου Ιδιωτικών Επενδύσεων 
του Υπουργείου Εθνικής Οικονομίας και η σχετική εντολή 
έκδοσης επιταγής για την καταβολή των δόσεων επιχορή¬ 
γησης και επιδότησης επιτοκίου θα υπογράφεται από τον 
Προϊστάμενο της Γενικής Διεύθυνσης Ιδιωτικών Επενδύ¬ 
σεων του Υπουργείου Εθνικής Οικονομίας. 

3. Μετά την ολοκλήρωση των επενδύσεων και την τε¬ 
λική πιστοποίηση του έργου θα εκδίδεται σχετική από¬ 
φαση περί ολοκλήρωσης της επένδυσης σύμφωνα με το 
νόμο και τους όρους της εγκριτικής απόφασης, η οποία θα 
υπογράφεται από τον κατά περίπτωση αρμόδιο Γενικό 
Γραμματέα Περιφέρειας ή τον Πρόεδρο του ΕΟΜΜΕΧ τον 
Διοικητή ΑΤΕ αντίστοιχα. 

4. Μετά την πιστοποίηση έναρξης της παραγωγικής λει¬ 
τουργίας των επενδύσεων του Ν. 1892/90 που υποβάλλο¬ 
νται για υπαγωγή τους μετά την έκδοση της παρούσας 
απόφασης, θα εκδίδεται σχετική απόφαση περί έναρξης 
της παραγωγικής λειτουργίας σύμφωνα με το νόμο και 
τους όρους της εγκριτικής απόφασης, η οποίαθα υπογρά¬ 
φεται από τον κατά περίπτωση αρμόδιο Γ ενικό Γ ραμματέα 
Περιφέρειας ή τον Πρόεδρο του ΕΟΜΜΕΧ ή τον Διοικητή 
της ΑΤΕ αντίστοιχα. 

Αρθρο 3 

Οι αποφάσεις ΙΕ/7049/26.9.1985, ΙΕ/4973/16.11. 
1987 και 50730/30.8.1990 του Υπουργού Εθν. Οικονο¬ 
μίας, όπως τροποποιήθηκαν και συμπληρώθηκαν, καταρ- 
γούνται. 

Αρθρο 4 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 1994 

Ο ΑΝΑΠΛ. ΥΠΟΥΡΓΟΣ 

Γ. ΡΩΜΑΙΟΣ 

-φ- 

Αριθ. 43328 ( 4 ) 

Τροποποίηση και συμπλήρωση της υπ’ αριθ. 22352/ 
8.1.91 απόφασης του Υπουργού Εθνικής Οικονομίας 
«Στοιχεία αξιολόγησης επενδύσεων, βαθμολόγηση και 
τρόπος λειτουργίας - εφαρμογής των κριτηρίων υπα¬ 
γωγής επενδύσεων του πρωτογενή τομέα, στις διατά¬ 
ξεις του Ν. 1892/90», όπως ισχύει. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1892/90 «Για τον εκσυγχρονισμό 
και την ανάπτυξη και άλλες διατάξεις» όπως ισχύει, και ει¬ 


δικότερα το άρθρο 7 παράγραφος 3 του νόμου αυτού. 

2. Τις διατάξεις του Ν. 1558/85 (ΦΕΚ 137/26.7.85 
τεύχος Α) «Κυβέρνηση και Κυβερνητικά Όργανα» όπως 
ισχύει. 

3. Τις διατάξεις της ΥΠ 79/18.5.94 απόφασης του Πρω¬ 
θυπουργού «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας» (ΦΕΚ 364/Β/18.5.94) 

4. Τις διατάξεις της υπ’ αρ. 22352/8.1.91 υπουργικής 
απόφασης «Στοιχεία αξιολόγησης επενδύσεων βαθμολό¬ 
γηση και τρόπος λειτουργίας εφαρμογής των κριτηρίων υπα¬ 
γωγής επενδύσεων του πρωτογενή τομέα στις διατάξεις του 
Ν. 1892/90» του Υπουργού Εθνικής Οικονομίας». 

5. Τις σχετικές προτάσεις του Υπουργείου Γεωργίας. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Το Παράρτημα 1 της υπ’ αρ. 32352/8.1.91 απόφασης 
αντικαθίσταται ως ακολούθως: 

ΠΑΡΑΡΤΗΜΑ I 

ΔΡΑΣΤΗΡΙΟΤΗΤΕΣ ΥΨΗΛΗΣ ΕΝΙΣΧΥΣΗΣ 

- Παραγωγή κηπευτικών ειδών καθώς και σπόρων κη¬ 
πευτικών ειδών 

- Ιστοκαλλιέργεια 

- Αγελαδοτροφία για γαλακτοπαραγωγή 

- Αγελαδοτροφία για κρεατοπαραγωγή 

- Χοιροτροφία 

— Πτηνοτροφία για τις επενδύσεις προστασίας του περι¬ 
βάλλοντος και της βελτίωσης των συνθηκών υγιεινής και 
καλής διαβίωσης των ζώων (εκσυγχρονισμός). 

- Πάχυνση ειδών τσιπούρας και λαυρακίου 

- Καλλιέργεια στρειδιών, χτενιών και κυδωνιών. 
ΔΡΑΣΤΗΡΙΟΤΗΤΕΣ ΜΕΣΗΣ ΕΝΙΣΧΥΣΗΣ 

- Παραγωγή φυτών εσωτερικού χώρου 

- Παραγωγή αναπαραγωγικού υλικού (φυτώρια) 

- Παραγωγή μανιταριών 

- Αιγοτροφία - Προβατοτροφία 

- Πάχυνση μοσχαριών 

- Ιπποπαραγωγή 

- Εκτροφή νηκτικών πτηνών 

- Καλλιέργεια γαρίδας 

- Καλλιέργεια καραβίδας 

- Καλλιέργεια μυδιών 

- Πάχυνση πέστροφας ή σολωμού εφόσον η μονάδα εί¬ 
ναι καθετοποιημένη (περιλαμβάνεται και τμήμα μεταποίη¬ 
σης) ή και περιλαμβάνει τον αναγκαίο για τις ανάγκες της 
μονάδας ιχθυογεννητικό σταθμό. 

- Πάχυνση χελιών ανοικτού ή κλειστόύ κυκλώματος. 
ΔΡΑΣΤΗΡΙΟΤΗΤΕΣ ΧΑΜΗΛΗΣ ΕΝΙΣΧΥΣΗΣ 

- Παραγωγή ανθοκομικών ειδών 

- Παραγωγή δενδροκομικών ειδών 

- Παραγωγή φυτών κηποτεχνίας - δασοπονίας 

- Παραγωγή λοιπών σπόρων 

- Εκτροφή γουνοφόρων ζώων 

- Εκτροφή θηραμάτων 

- Πάχυνση πέστροφας ή σολωμού 

- Πάχυνση όλων των ειδών ψαριών που περιλαμβάνο¬ 
νται στις κατηγορίες υψηλής και μέσης ενίσχυσης εφόσον 
γίνεται σε «κλειστό κύκλωμα κυκλοφορίας νερού». 

- Λοιπές οστρακοκαλλιέργειες. 

- Ιχθυογεννητικοί σταθμοί 

- Μεταλλευτικές και λατομικές δραστηριότητες (εντάσ¬ 
σονται στον πρωτογενή τομέα μόνο εφόσον η δραστηριό¬ 
τητα αναφέρεται αποκλειστικά σε εξόρυξη). 

- Γεωργικές δραστηριότητες επιχειρήσεων αγροτικών ή 
αγροτοβιομηχανικών συνεταιρισμών για επενδύσεις σε 
μηχανικά μέσα σποράς, καλλιέργειας και συγκομιδής. 

Στις δραστηριότητες του παρόντος εδαφίου δεν υπάγο¬ 
νται εκείνες που υπάγοντα στην περίπτωση (β) της πα- 
ραγρ. 1 του άρθρου 2 του Ν. 1892/90». 

Αρθρο 2 

Κατά τα λοιπά ισχύουν οι διατάξεις της υπ’ αρ. 22352/ 
8.1.91 απόφασης. 

Αρθρο 3 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 1994 

Ο ΑΝΑΠΛ. ΥΠΟΥΡΓΟΣ 

Γ. ΡΩΜΑΙΟΣ 
-♦- 

Αριθ. 44140 (5) 

Τροποποίηση και συμπλήρωση της αριθ. 22488/9.1.91 
απόφασης του Υπουργού Εθνικής Οικονομίας «Στοι¬ 
χεία αξιολόγησης επενδύσεων, βαθμολόγηση και τρό¬ 
πος λειτουργίας - εφαρμογής των κριτηρίων υπαγωγής 
τουριστικών επενδύσεων στις διατάξεις του Ν. 1892/ 
90» (ΦΕΚ 30Β/91), όπως ισχύει. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1892/90 «Για τον εκσυγχρονισμό 
και την ανάπτυξη και άλλες διατάξεις» όπως ισχύει, και ει¬ 
δικότερα το άρθρο 7 αυτού. 

2. Τις διατάξεις της αριθ. 22488/9.1.91 (ΦΕΚ30Β/91) 
απόφασης του Υπουργού Εθνικής Οικονομίας, όπως 
ισχύει. 

3. Το Ν. 1558/1985 «Κυβέρνηση και Κυβερνητικά Όρ¬ 
γανα», όπως ισχύει. 

4. Την αριθ. ΥΠ 79/18.5.1994 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας (ΦΕΚ 364Β/94). 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο 1 

Στην περίπτωση 8 της παραγράφου 2 του άρθρου 1 της 
22488/9.1.1991 απόφασης του Υπουργού Εθνικής Οικο¬ 
νομίας, προστίθεται εδάφιο, ως εξής: 

«Ειδικά για τις επενδύσεις ολοκληρωμένης μορφής εκ¬ 
συγχρονισμού ξενοδοχειακών μονάδων εξετάζεται: (ϊ) η 
συνολική αναβάθμιση της σύνθεσης του προσωπικού με 
την πρόσληψη προσωπικού ανάλογων ειδικοτήτων για τη 
εξασφάλιση καλύτερης αναλογίας εργαζομένων/κλίνες 
και (ϋ) η υλοποίηση προγραμμάτων συνεχούς εκπαίδευσης 
και κατάρτισης του προσωπικού της μονάδας». 


Άρθρο 2 

Κατά τα λοιπά εφαρμόζονται οι διατάξεις της αριθ. 
22488/9.1.1991 απόφασης, όπως ισχύει. 

Άρθρο 3 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΡΩΜΑΙΟΣ 
-♦- 

Αριθ. 43500 (6) 

Αναπροσαρμογή των ορίων που προβλέπονται στην παρά¬ 
γραφο 3 του άρθρου 1 του Ν. 1892/90, για ορισμένες 

κατηγορίες επενδύσεων. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1892/90 «Για τον εκσυγχρονισμό 
και την ανάπτυξη και άλλες διατάξεις» όπως ισχύει, και ει¬ 
δικότερα το άρθρο 1 παράγραφος 4 αυτού. 

2. Τις διατάξεις του Ν. 1558/1985 (ΦΕΚ 137/26.7.85 
τεύχος Α') «Κυβέρνηση και Κυβερνητικά Όργανα», όπως 
ισχύει. 

3. Τις διατάξεις της ΥΠ 79/18.5.94 απόφασης του Πρω¬ 
θυπουργού «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας», αποφασίζουμε: 

Άρθρο 1 

1. Το όριο των 15.000.000 δρχ. που προβλέπεται στην 
περίπτωση (γ) της παραγράφου 3 του άρθρου 1 του Ν. 
1892/90, αναπροσαρμόζεται στα 25.000.000 δρχ. 

2. α. Το όριο των 60.000.000 δρχ. που προβλέπεται 
στην περίπτωση (β) της παραγράφου 3 του άρθρου 1 του 
Ν. 1892/90, αναπροσαρμόζεται στα 300.000.000 δρχ. 
για επενδύσεις ίδρυσης ί) ξενοδοχειακών μονάδων, ϋ) μο¬ 
νάδων εκμετάλλευσης ιαματικών πηγών, ϋί) κέντρων χει¬ 
μερινού τουρισμού, ίν) μονάδων εκμετάλλευσης λιμένων 
σκαφών αναψυχής (μαρινών), ν) συνεδριακών κέντρων, νί) 
γηπέδων γκολφ και νϋ) κέντρων θαλασσοθεραπείας ή κέ¬ 
ντρων τουρισμού υγείας που πραγματοποιούνται μέσα στα 
πλαίσια λειτουργίας ξενοδοχειακών μονάδων. 

β. Προκειμένου για επενδύσεις επέκτασης των ως άνω 
κατηγοριών μονάδων ή κέντρων, το όριο των 60.000.000 
δρχ. αναπροσαρμόζεται στα 200.000.000 δρχ. 

γ. Τα όρια των προηγούμενων περιπτώσεων (α) και (β) 
ισχύουν για όλες τις περιοχές πλην της Δ και της Θράκης, 
για τις οποίες αυτά αναπροσαρμόζονται στα 200.000.000 
δρχ. και 100.000.000 δρχ. αντίστοιχα. 

3. Το όριο των 10.000.000 δρχ. που προβλέπεται στην 
περίπτωση (στ) της παραγράφου 3 του άρθρου 1 του Ν. 

1892/90, αναπροσαρμόζεται για τις τουριστικές επενδύ¬ 
σεις που αναφέρονται στην προηγούμενη παράγραφο 2 
στα 50.000.000 δρχ. 

Το ελάχιστο όριο επένδυσης της παραγράφου αυτής για 
ξενοδοχειακές επιχειρήσεις που εκτός από την ξενοδο¬ 
χειακή μονάδα, διαθέτουν και κάποιες από τις μονάδες ή 
κέντρα της προηγούμενης παραγράφου (2) και πραγματο¬ 
ποιούν επένδυση για εκσυγχρονισμό τόσο των ξενοδο- 

χειακών εγκαταστάσεών τους όσο και των λοιπών αυτών 
μονάδων ή κέντρων, είναι το άθροισμα των ελάχιστων 
ορίων επένδυσης της ξενοδοχειακής μονάδας και όλων 
των λοιπών κατηγοριών μονάδων ή κέντρων που εκσυγ¬ 
χρονίζονται με την επένδυση. 

Αρθρο 2 

Τα νέα όρια που καθορίζονται με το προηγούμενο άρ¬ 
θρο, έχουν εφαρμογή για τις επενδύσεις που θα υποβλη¬ 
θούν μετά τη δημοσίευση της παρούσας απόφασης. 

Αρθρο 3 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Αρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Νοεμβρίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΡΩΜΑΙΟΣ 

- « - 

Αριθ. ΥΠΠΟ/ΔΙΟΙΚ/Β/50308 (7) 

Εκχώρηση αρμοδιοτήτων στο Δ.Σ. της ΚΣΟΤ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 342/1976 «Περί του Οργανισμού της Κρατι¬ 
κής Σχολής Ορχηστρικής Τέχνης» (ΦΕΚ 
163/Α/26.6.1976). 

2) Το αριθ. 13 του Ν. 1256/1982 «Για την πολυθεσία, 
την πολυαπασχόληση και την καθιέρωση ανωτάτου ορίου 
απολαβών κ.λπ. και άλλες διατάξεις». 

3) Το αριθ. 20 του Ν. 1400/1983 «Τροποποίηση και συ¬ 
μπλήρωση υπαλληλικών διατάξεων». 

4) Το αρ. 262/17.10.94 έγγραφο της Κρατικής Σχολής 
Ορχηστρικής Τέχνης. 

5) Το αριθ. 27 του Ν. 2081/92 και το γεγονός ότι από 
την απόφαση αυτή δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Εκχωρούμε στο Διοικητικό Συμβούλιο της Κρατικής 
Σχολής Ορχηστρικής Τέχνης την αρμοδιότητα έγκρισης 
της αποστολής του Δ/ντή με θητεία και του λοιπού προ¬ 
σωπικού της ανωτέρας Σχολής στο εξωτερικό για εκπρο¬ 
σώπηση σε διεθνείς οργανισμούς, διεξαγωγή διαπραγμα¬ 
τεύσεων, συμμετοχή σε διεθνή συνέδρια, εκπαίδευση και 
γενικά για εκτέλεση οποιοσδήποτε υπηρεσίας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 1994 

Ο ΥΠΟΥΡΓΟΣ 

θ. ΜΙΚΡΟΥΤΣΙΚΟΣ 

-♦- 

Αριθ. Κ1/2864 (8) 

Σύσταση προσωρινής θέσης κλάδου ΔΕ εισπρακτόρων 
στο Επιμελητήριο Άρτας. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Π.Δ. 397/88 «Οργανισμός του Υπουργείου Εμπο¬ 
ρίου» όπως τροποποιήθηκε μεταγενέστερα. 

2. Τις διατάξεις του άρθρου 25 του Ν. 2190/94 (ΦΕΚ 28/ 
Α/3.3.94) «Σύσταση ανεξάρτητης αρχής για την επιλογή 
προσωπικού και αρίθμηση θεμάτων διοίκησης». 

3. Την αριθ. ΔΙΠΙΔΔ/Α2/7497/15.3.94 εγκύκλιο του 
Υπουργείου Προεδρίας της Κυβέρνησης. 

4. Την ΚΥΑ αριθ. 143/30.4.87 (ΦΕΚ 223/Β/87) «Προ¬ 
σαρμογή των Κλάδων των εμποροβιομηχανικών, επαγγελ- 
ματοβιοτεχνικών, βιοτεχνικών κ.τλ. Επιμελητηρίων» στο 
Προσοντολόγιο - Κλαδολόγιο. 

5. Την αριθ. Κ1-2807/13.10.94 Κοινή Υπουργική Από¬ 
φαση «Καθορισμός αριθμού επαναπροσλαμβανομένων 
υπαλλήλων κατά ειδικότητα για την κάλυψη πάγιων και 
διαρκών αναγκών του Επιμελητηρίου Άρτας». 

6. Το άρθρο 27 του Ν. 2081 '92 με το οποίο προστίθεται 
στο Ν. 1558/85 «Κυβέρνηση και Κυβερνητικά Όργανα», 
νέο άρθρο για τον έλεγχο των δαπανών που προκαλούν οι 
κανονιστικές διοικητικές πράξεις. 

7. Την αριθ. Β3/356/21.7.94 Κοινή Απόφαση του Πρω¬ 
θυπουργού και Υπουργού Εμπορίου, σχετικά με ανάθεση 
αρμοδιοτήτων στον Υφυπουργό Εμπορίου, αποφασί¬ 
ζουμε: 

Συστήνουμε μία (1) θέση προσωποπαγή Κλάδου ΔΕ Ει- 
σπρακτόρων στο Επιμελητήριο Άρτας, η οποία θα καταρ- 
γηθεί όταν με οποιονδήποτε τρόπο κενωθεί. 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Επιμελητηρίου Άρτας. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Νοεμβρίου 1994 

0 ΥΦΥΠΟΥΡΓΟΣ 

ΜΙΧ. ΧΡΥΣΟΧΟΪΔΗΣ 

ΕΘΝΙΚ Ο Τ ΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ ΟΒ 
5234312 

λειτουργούν καθημερινά από 8.00’ έως 13.00’ 


ΧΡΗΣΙΜΕΣ ΠΛΗΡΟΦΟΡΙΕΣ 


' Πώληοη ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » » Β' 

» 

30.000 

» 

1.500 

γ) » » » Γ' 

» 

10 000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10 000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

η) » » » Δελτ. Εμπ.& Βιομ. Ιδ. 

» 

10.000 

» 

500 

θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













